Ericu950/Stoicheia-meter-silver huggingface dataset:
ἐν μὲν οὖν ταῖς μάχαις οὐκ ἔταξε τοὺς Ἕλληνας οὐ δ ἐδήλωσεν ἣν ἑκάστη πόλις ἔχουσα χώραν ἐναυμάχησε , κατὰ δὲ τὸν ἀπόπλουν , ὃν αὐτὸς δρασμὸν προσαγορεύει , πρώτους φησὶ Κορινθίους πλεῖν ὑστάτους δ Ἀθηναίους 0 .
ἔδει μὲν οὖν μη δὲ τοῖς μηδίσασιν Ἑλλήνων ἄγαν ἐπεμβαίνειν , καὶ ταῦτα Θούριον μὲν ὑπὸ τῶν ἄλλων νομιζόμενον αὐτὸν δὲ Ἁλικαρνασέων περιεχόμενον , οἳ Δωριεῖς ὄντες μετὰ τῆς γυναικωνίτιδος ἐπὶ τοὺς Ἕλληνας ἐστράτευσαν ὁ δὲ τοσοῦτον ἀποδεῖ τοῦ πραότερον ὀνομάζειν τὰς τῶν μηδι σάντων ἀνάγκας , ὥστε περὶ Θετταλῶν διηγησάμενος , ὅτι Φωκεῦσιν , ἐχθροῖς καὶ πολεμίοις οὖσι , προσέπεμψαν , ἐπαγγελλόμενοι τὴν χώραν , αὐτῶν ἀβλαβῆ διαφυλάξειν , εἰ πεντήκοντα τάλαντα μισθὸν λάβοιεν , ταῦτα περὶ Φωκέων γέγραφεν αὐτοῖς ὀνόμασιν οἱ γὰρ Φωκεῖς μοῦνοι τῶν ταύτῃ ἀνθρώπων οὐκ ἐμήδιζον , κατ ἄλλο μὲν οὐδέν , ὡς ἐγὼ συμβαλλόμενος εὑρίσκω , κατὰ δὲ τὸ ἔχθος τὸ Θεσσαλῶν εἰ δὲ Θεσσαλοὶ τὰ Ἑλλήνων ηὖξον , ὡς ἐμοὶ δοκεῖ , ἐμήδιζον ἂν οἱ Φωκεῖς .
καίτοι μετὰ μικρὸν αὐτὸς ἐρεῖ τρισκαίδεκα πόλεις τῶν Φωκέων ὑπὸ τοῦ βαρβάρου κατακεκαῦσθαι , διεφθάρθαι τὴν χώραν , ἐμπεπρῆσθαι τὸ ἐν Ἄβαις ἱερόν , ἄνδρας ἀπολωλέναι καὶ γυναῖκας , ὅσοι μὴ διαφυγόντες ἔφθησαν εἰς τὸν Παρνασόν .
ἀλλ ὅμως τοὺς τὰ ἔσχατα παθεῖν ἐπὶ τῷ μὴ προέσθαι τὸ καλὸν ὑπομείναντας εἰς τὴν αὐτὴν ἔθετο κακίαν τοῖς προθυμότατα μηδίσασι καὶ τὰ ἔργα τῶν ἀνδρῶν ψέξαι μὴ δυνηθεὶς αἰτίας ἐκάθητο φαύλας καὶ ὑπονοίας ἐπὶ τοῦ γραφείου συντιθεὶς κατ αὐτῶν καὶ κελεύων οὐκ ἀφ ὧν ἔπραξαν , , ἀλλ ἀφ ὧν ἔπραξαν ἄν , εἰ μὴ ταῦτα Θεσσαλοῖς ἔδοξε , κρίνεσθαι τὴν διάνοιαν αὐτῶν , ὥσπερ χώρας ἀντειλημμένης ὑφ ἑτέρων τῆς προδοσίας ἀπολειφθέντας .
εἰ τοίνυν Θεσσαλούς τις ἐπιχειρεῖ τοῦ μηδισμοῦ παραιτεῖσθαι , λέγων ὡς οὐ ταῦτ ἐβούλοντο , τῇ δὲ πρὸς Φωκέας διαφορᾷ τοῖς Ἕλλησι προστιθεμένους ὁρῶντες αὐτοὶ παρὰ γνώμην ἐμήδισαν , ἆρ οὐκ ἂν αἴσχιστα κολακεύειν ἔδοξε καὶ πρὸς ἑτέρων χάριν αἰτίας χρηστὰς ἐπὶ πράγμασι φαύλοις πορίζων διαστρέφειν τὴν ἀλήθειαν ;
πῶς οὖν οὐ περιφανέστατα δόξει συκοφαντεῖν ὁ μὴ δι ἀρετὴν τὰ βέλτιστα Φωκεῖς ἑλμένους ἀποφαινόμενος , ἀλλ ὅτι τ ἀναντία Θεσσαλοὺς ἔγνωσαν φρονοῦντας ;
οὐ δὲ γὰρ εἰς ἑτέρους , ὥσπερ εἴωθεν , ἀνάγει τὴν διαβολὴν ἀκηκοέναι λέγων ἀλλ αὐτὸς εὑρίσκειν συμβαλλόμενος .
εἰπεῖν οὖν ἔδει τὰ τεκμήρια , δι ὧν ἐπείσθη τοὺς ὅμοια πράττοντας τοῖς ἀρίστοις τ αὐτὰ τοῖς φαυλοτάτοις διανοηθῆναι ·
τὸ γὰρ τῆς ἔχθρας γελοῖόν ἐστιν ·
οὔ τε γὰρ Αἰγινήτας ἐκώλυσεν ἡ πρὸς Ἀθηναίους διαφορὰ καὶ Χαλκιδεῖς ἡ πρὸς Ἐρετριέας καὶ Κορινθίους ἡ πρὸς Μεγαρέας τῇ Ἑλλάδι συμμαχεῖν οὐ δ αὖ πάλιν Θεσσαλοὺς μηδίζοντες οἱ πολεμιώτατοι Μακεδόνες τῆς πρὸς τὸν βάρβαρον φιλίας ἀπέστρεψαν τὰς γὰρ ἰδίας ἀπεχθείας ὁ κοινὸς ἀπέκρυψε κίνδυνος , ὥστε τῶν ἄλλων παθῶν ἐκπεσόντας ἢ τῷ καλῷ δι ἀρετὴν ἢ τῷ συμφέροντι δι ἀνάγκην προστίθεσθαι τὴν γνώμην .
οὐ μὴν ἀλλὰ καὶ μετὰ τὴν ἀνάγκην ἐκείνην , κατελήφθησαν ὑπὸ Μήδοις γενέσθαι , πάλιν μετεβάλοντο πρὸς τοὺς Ἕλληνας οἱ ἄνδρες , καὶ Λακράτης μὲν αὐτοῖς ὁ Σπαρτιάτης ἄντικρυς ἐμαρτύρησεν ·
αὐτὸς δ ὁ Ἡρόδοτος ὥσπερ ἐκβιασθεὶς ἐν τοῖς Πλαταιικοῖς ὁμολογεῖ καὶ Φωκέας παραγενέσθαι τοῖς Ἕλλησιν 0 .
οὐ δεῖ δὲ θαυμάζειν , εἰ τοῖς ἀτυχήσασιν ἔγκειται πικρῶς , ὅπου καὶ τοὺς παραγενομένους καὶ συγκινδυνεύσαντας εἰς τὴν τῶν πολεμίων μερίδα καὶ προδοτῶν μετατίθησι .
νάξιοι γὰρ τρεῖς ἔπεμψαν τριήρεις συμμάχους τοῖς βαρβάροις , εἷς δὲ τῶν τριηράρχων Δημόκριτος ἔπεισε τοὺς ἄλλους ἑλέσθαι τὰ τῶν Ἑλλήνων οὕτως ;
οὐ δ ἐπαινεῖν ἄνευ τοῦ ψέγειν οἶδεν , ἀλλ ἵν εἷς ἀνὴρ ἐγκωμιασθῇ , πόλιν ὅλην δεῖ κακῶς ἀκοῦσαι καὶ δῆμον .
ἀντιμαρτυρεῖ δ αὐτῷ τῶν μὲν πρεσβυτέρων Ἑλλάνικος τῶν δὲ νεωτέρων Ἔφορος , ὁ μὲν ἓξ ὁ δὲ πέντε ναυσὶ τοὺς Ναξίους ἐλθεῖν τοῖς Ἕλλησι βοηθοῦντας ἱστορήσας 0 .
αὐτὸς δὲ καὶ παντάπασιν ἑαυτὸν ὁ Ἡρόδοτος ἐξελέγχει ταῦτα πλαττόμενον .
οἱ μὲν γὰρ Ναξίων ὡρογράφοι λέγουσι καὶ πρότερον Μεγαβάτην ἀπώσασθαι ναυσὶ διακοσίαις ἐπιπλεύσαντα τῇ νήσῳ , καὶ Δᾶτιν αὖθις τὸν στρατηγὸν ἐξελάσαι καταπλεύσαντα πλοίοις ἑκατόν , εἰ δέ , ὡς Ἡρόδοτος εἴρηκεν ἀλλαχόθι , τὴν μὲν πόλιν αὐτῶν ἐμπρήσαντες διέφθειραν , οἱ δ ἄνθρωποι καταφυγόντες εἰς τὰ ὄρη διεσώθησαν , ἦπου καλὴν αἰτίαν εἶχον τοῖς ἀπολέσασι τὴν πατρίδα πέμπειν βοήθειαν , ἀλλὰ μὴ τοῖς ἀμυνομένοις ὑπὲρ τῆς κοινῆς ἐλευθερίας ἀμύνειν .
ὅτι δ οὐκ ἐπαινέσαι βουληθεὶς Δημόκριτον , ἀλλ ἐπ αἰσχύνῃ Ναξίων συνέθηκε τὸ ψεῦδος , δῆλός ἐστι τῷ παραλιπεῖν ὅλως καὶ παρασιωπῆσαι τὸ Δημοκρίτου κατόρθωμα καὶ τὴν ἀριστείαν , ἣν ἐπιγράμματι , Σιμωνίδης ἐδήλωσε Δημόκριτος τρίτος ἦρξε μάχης , ὅτε πὰρ Σαλαμῖνα Ἕλληνες Μήδοις σύμβαλον ἐν πελάγει πέντε δὲ νῆας ἕλεν δηίων , ἕκτην δ ὑπὸ χεῖρα ῥύσατο βαρβαρικὴν Δωρίδ ἁλισκομένην .
ἀλλὰ τί ἄν τις ἀγανακτοίη περὶ Ναξίων ;
εἰ γάρ εἰσιν ἀντίποδες ἡμῶν , ὥσπερ ἔνιοι λέγουσι , τῆς γῆς τὰ κάτω περιοικοῦντες , οἶμαι μη δ ἐκείνους ἀνηκόους εἶναι Θεμιστοκλέους καὶ τοῦ Θεμιστοκλέους βουλεύματος , ὃ βουλεύσας τῇ Ἑλλάδι ναυμαχῆσαι πρὸ τῆς Σαλαμῖνος ἱδρύσατο ναὸν Ἀριστοβούλης Ἀρτέμιδος ἐν Μελίτῃ , τοῦ βαρβάρου καταπολεμηθέντος .
τοῦτο μὲν τοῦ Θεμιστοκλέους ὁ χαρίεις συγγραφεὺς ὅσον ἐφ ἑαυτῷ παραιρούμενος καὶ τὴν δόξαν εἰς ἕτερον μεταφέρων ταυτὶ γράφει κατὰ λέξιν ἐνταῦθα δὴ Θεμιστοκλέα ἀφικόμενον ἐπὶ τὴν νέα εἴρετο Μνησίφιλος ἀνὴρ Ἀθηναῖος , ὃ τι σφι εἴη βεβουλευμένον πυθόμενος δὲ πρὸς αὐτοῦ , ὡς εἴη δεδογμένον ἀνάγειν τὰς νέας πρὸς τὸν Ἰσθμὸν καὶ πρὸ τῆς Πελοποννήσου ναυμαχέειν , εἶπε οὐκ ἄρα , ἢν ἀπαίρωσι τὰς νέας ἀπὸ Σαλαμῖνος , οὐ δὲ περὶ μιῆς ἔτι πατρίδος ναυμαχήσεις ·
κατὰ γὰρ πόλεις ἕκαστοι τρέψονται .
καὶ μετ ὀλίγον ἀλλὰ εἴ τις ἔστι μηχανή , ἴθι τε καὶ πειρῶ διαχέαι τὰ βεβουλευμένα , ἤν κως δύνῃ ἀναγνῶσαι Εὐρυβιάδεα μεταβουλεύσασθαι ὥστε αὐτοῦ μενεῖν εὖθ ὑπειπὼν ὅτι κάρτα τῷ Θεμιστοκλεῖ ἤρεσε ἡ ὑποθήκη , καὶ οὐδὲν πρὸς ταῦτα ἀμειψάμενος ἀφίκετο πρὸς τὸν Εὐρυβιάδην πάλιν αὐταῖς λέξεσι γέγραφεν ἐνταῦθα δὲ Θεμιστοκλῆς παριζόμενὸς οἱ καταλέγει κεῖνά τε πάντα ἃ ἤκουσε Μνησιφίλου ἑωυτοῦ ποιεύμενος , καὶ ἄλλα προστιθείς .
ὁρᾷς ὅτι κακοηθείας προστρίβεται τ ἀνδρὶ δόξαν , ἴδιον αὐτοῦ βούλευμα ποιεῖσθαι τὸ τοῦ Μνησιφίλου λέγων ;
ἔτι δὲ μᾶλλον τῶν Ἑλλήνων καταγελῶν Θεμιστοκλέα μὲν οὔ τε φησὶ φρονῆσαι τὸ συμφέρον ἀλλὰ παριδεῖν , ὃς Ὀδυσσεὺς ἐπωνομάσθη διὰ τὴν φρόνησιν Ἀρτεμισίαν δὲ τὴν Ἡροδότου πολῖτιν , μηδενὸς διδάξαντος , αὐτὴν ἀφ ἑαυτῆς ἐπινοήσασαν Ξέρξῃ προειπεῖν , ὡς οὐχ οἷοί τε πολλὸν χρόνον ἔσονταί τοι ἀντέχειν οἱ Ἕλληνες , ἀλλά σφεας διασκεδᾷς , κατὰ πόλεις δὲ ἕκαστοι φεύξονται καὶ οὐκ εἰκὸς αὐτούς , ἢν σὺ ἐπὶ τὴν Πελοπόννησον ἐλαύνῃς τὸν πεζὸν στρατόν , ἀτρεμήσειν , οὐδέ σφι μελήσειν πρὸ τῶν Ἀθηνέων ναυμαχέειν ἢν δὲ αὐτίκα ἐπειχθῇς ναυμαχῆσαι , δειμαίνω μὴ ὁ ναυτικὸς στρατὸς κακωθεὶς καὶ τὸν πεζὸν προσδηλήσηται ταῦτα μὲν οὖν μέτρων ἐνδεῖ τῷ Ἡροδότῳ , Σίβυλλαν ἀποφῆναι τὴν Ἀρτεμισίαν τὰ μέλλοντα προθεσπίζουσαν οὕτως ἀκριβῶς 0 .
διὸ καὶ Ξέρξης αὐτῇ παρέδωκε τοὺς ἑαυτοῦ παῖδας ἀπάγειν εἰς Ἔφεσον ·
ἐπελέληστο γὰρ ἐκ Σούσων , ὡς ἔοικεν , ἄγειν γυναῖκας , εἰ γυναικείας ἐδέοντο παραπομπῆς οἱ παῖδες .
ἀλλ ὃ μὲν ἔψευσται , λόγος ἡμῖν οὐδείς ἃ δὲ τ ψεῦσται μόνον ἐξετάζομεν 0 .
φησὶ τοίνυν Ἀθηναίους ·
λέγειν , ὡς Ἀδείμαντος ὁ Κορινθίων στρατηγός , ἐν χερσὶ τῶν πολεμίων γενομένων , ὑπερεκπλαγεὶς καὶ καταδείσας ἔφευγεν 0 ·
οὐ πρύμναν κρουσάμενος οὐ δὲ διαδὺς ἀτρέμα διὰ τῶν μαχομένων , ἀλλὰ λαμπρῶς ἐπαιρόμενος τὰ ἱστία καὶ τὰς ναῦς ἁπάσας ἀποστρέψας 0 ·
εἶτα μέντοι κέλης ἐλαυνόμενος αὐτῷ συνέτυχε περὶ τὰ λήγοντα τῆς Σαλαμινίας , ἐκ δὲ τοῦ κέλητος ἐφθέγξατό τις σὺ μέν , ὦ Ἀδείμαντε , φεύγεις καταπροδοὺς τοὺς Ἕλληνας ·
οἱ δὲ καὶ δὴ νικῶσι , καθάπερ ἠρῶντο ἐπικρατῆσαι τῶν ἐχθρῶν ὁ δὲ κέλης οὗτος ἦν , ὡς ἔοικεν , οὐρανοπετής ·
τί γὰρ ἔδει τίθεσθαι μηχανῆς τραγικῆς , ἐν πᾶσι τοῖς ἄλλοις ὑπερπαίοντα τοὺς τραγῳδοὺς ἀλαζονείᾳ ;
πιστεύσας οὖν ὁ Ἀδείμαντος ἐπανῆλθεν εἰς τὸ στρατόπεδον ἐπ ἐξειργασμένοις αὕτη φάτις ἔχει ὑπὸ Ἀθηναίων οὐ μέντοι Κορίνθιοι ὁμολογέουσι , ἀλλὰ ἐν πρώτοισι σφέας αὐτοὺς τῆς ναυμαχίης νομίζουσι γενέσθαι μαρτυρεῖ δέ σφι καὶ ἡ ἄλλη Ἑλλάς .
τοιοῦτός ἐστιν ἐν πολλοῖς ὁ ἄνθρωπος ἑτέρας καθ ἑτέρων διαβολὰς καὶ κατηγορίας κατατίθησιν , ὥστε μὴ διαμαρτεῖν τοῦ φανῆναὶ τινα πάντως πονηρόν ὥσπερ ἐνταῦθα περίεστιν αὐτῷ , ἀπιστουμένους μὲν τῆς διαβολῆς , Κορινθίους ἀδοξεῖν , ἀπιστουμένης δέ , Ἀθηναίους , ἢν οἶμαι μη δὲ Κορινθίων Ἀθηναίους , ἀλλὰ τοῦτον ἀμφοτέρων ὁμοῦ καταψεύδεσθαι 0 .
θουκυδίδης γοῦν ἀντιλέγοντα ποιῶν τῷ Κορινθίῳ τὸν Ἀθηναῖον ἐν Λακεδαίμονι καὶ πολλὰ περὶ τῶν Μηδικῶν λαμπρυνόμενον ἔργων καὶ περὶ τῆς ἐν Σαλαμῖνι ναυμαχίας οὐδεμίαν αἰτίαν προδοσίας ἢ λιποταξίας ἐπενήνοχε Κορινθίοις ·
οὐ δὲ γὰρ εἰκὸς ἦν Ἀθηναίους ταῦτα βλασφημεῖν περὶ τῆς Κορινθίων πόλεως , ἣν τρίτην μὲν ἑώρων μετὰ Λακεδαιμονίους καὶ μετ αὐτοὺς ἐγχαραττομένην τοῖς ἀπὸ τῶν βαρβάρων ἀναθήμασιν ·
ἐν δὲ Σαλαμῖνι παρὰ τὴν πόλιν ἔδωκαν αὐτοῖς θάψαι τε τοὺς ἀποθανόντας , ὡς ἄνδρας ἀγαθοὺς γενομένους , καὶ ἐπιγράψαι τόδε τὸ ἐλεγεῖον ὦ ξένε , εὔυδρὸν ποτ ἐναίομεν ἄστυ Κορίνθου , νῦν δ ἅμ Αἴαντος νᾶσος ἔχει Σαλαμίς .
ἐνθάδε Φοινίσσας νῆας καὶ Πέρσας ἑλόντες καὶ Μήδους , ἱερὰν Ἑλλάδα ῥυσάμεθα .
τὸ δ ἐν Ἰσθμῷ κενοτάφιον ἐπιγραφὴν ἔχει ταύτην ἀκμᾶς ἑστακυῖαν ἐπὶ ξυροῦ Ἑλλάδα πᾶσαν ταῖς αὐτῶν ψυχαῖς κείμεθα ῥυσάμενοι .
διοδώρου δέ τινος τῶν Κορινθίων τριηράρχων ἐν ἱερῷ Λητοῦς ἀναθήμασι κειμένοις καὶ τοῦτ ἐπιγέγραπται ταῦτ ἀπὸ δυσμενέων Μήδων ναῦται Διοδώρου ὅπλ ἀνέθεν Λατοῖ , μνάματα ναυμαχίας 0 .
αὐτός γε μὴν ὁ Ἀδείμαντος , πλεῖστα λοιδορούμενος Ἡρόδοτος διατελεῖ καὶ λέγων μοῦνον ἀσπαίρειν τῶν στρατηγῶν , ὡς φευξόμενον ἀπ Ἀρτεμισίου καὶ ·
μὴ περιμενοῦντα σκόπει τίνα δόξαν εἶχεν οὗτος Ἀδειμάντου κείνου τάφος , ὃν δία πᾶσα Ἑλλὰς ἐλευθερίας ἀμφέθετο στέφανον .
οὔ τε γὰρ τελευτήσαντι τοιαύτην εἰκὸς ἦν ἀνδρὶ δειλῷ καὶ προδότῃ γενέσθαι τιμήν , οὔ τ ἂν ἐτόλμησε τῶν θυγατέρων ὄνομα θέσθαι τῇ μὲν Ναυσινίκην τῇ δ Ἀκροθίνιον τῇ δ Ἀλεξιβίαν , Ἀριστέα δὲ καλέσαι τὸν υἱόν , εἰ μή τις ἦν ἐπιφάνεια καὶ λαμπρότης περὶ αὐτὸν ἀπὸ τῶν ἔργων ἐκείνων 0 1 2 .
καὶ μὴν ὅτι μόναι τῶν Ἑλληνίδων αἱ Κορίνθιαι γυναῖκες εὔξαντο τὴν καλὴν ἐκείνην καὶ δαιμόνιον εὐχήν , ἔρωτα τοῖς ἀνδράσι τῆς πρὸς τοὺς βαρβάρους μάχης ἐμβαλεῖν τὴν θεόν , οὐχ ὅπως τοὺς περὶ τὸν Ἡρόδοτον ἀγνοῆσαι πιθανὸν ἦν , ἀλλ οὐ δὲ τὸν ἔσχατον Καρῶν 0 ·
διεβοήθη γὰρ τὸ πρᾶγμα καὶ Σιμωνίδης ἐποίησεν ἐπίγραμμα , χαλκῶν εἰκόνων ἀνασταθεισῶν ἐν τῷ ναῷ τῆς Ἀφροδίτης , ὃν ἱδρύσασθαι Μήδειαν λέγουσιν , οἱ μὲν αὐτὴν παυσαμένην τ ἀνδρός , οἱ δ ἐπὶ τῷ τὸν Ἰάσονα τῆς Θέτιδος ἐρῶντα παῦσαι τὴν θεόν 0 1 .
τὸ δ ἐπίγραμμα τοῦτ ἐστὶν αἵδ ὑπὲρ Ἑλλάνων τε καὶ ἰθυμάχων πολιητᾶν ἔσταθεν εὐξάμεναι Κύπριδι δαιμόνια .
οὐ γὰρ τοξοφόροισιν ἐμήδετο δῖ Ἀφροδίτα Μήδοις Ἑλλάνων ἀκρόπολιν προδόμεν .
ταῦτ ἔδει γράφειν καὶ τούτων μεμνῆσθαι μᾶλλον , ἢ τὴν Ἀμεινοκλέους ἐμβαλεῖν παιδοφονίαν 0 .
τῶν τοίνυν αἰτιῶν τῶν κατὰ Θεμιστοκλέους ἀνέδην ἐμφορηθείς , ἐν οἷς κλέπτοντα καὶ πλεονεκτοῦντα λάθρα τῶν ἄλλων στρατηγῶν οὔ φησι παύσασθαι περὶ τὰς νήσους ·
τέλος αὐτῶν Ἀθηναίων τὸν στέφανον ἀφελόμενος Αἰγινήταις ἐπιτίθησι , γράφων ταῦτα πέμψαντες ἀκροθίνια , οἱ Ἕλληνες εἰς Δελφοὺς ἐπηρώτων τὸν θεὸν κοινῇ , εἰ λελάβηκε πλήρεα καὶ ἀρεστὰ τὰ ἀκροθίνια ·
ὁ δὲ παρ Ἑλλήνων μὲν τῶν ἄλλων ἔφησε ἔχειν , παρ Αἰγινητέων δὲ οὒ 0 ·
ἀλλ ἀπαίτεε αὐτοὺς τὰ ἀριστεῖα τῆς ἐν Σαλαμῖνι ναυμαχίας .
οὐκέτι Σκύθαις οὐ δὲ Πέρσαις οὐ δ Αἰγυπτίοις τοὺς ἑαυτοῦ λόγους ἀνατίθησι πλάττων , ὥσπερ Αἴσωπος κόραξι καὶ πιθήκοις , ἀλλὰ τῷ τοῦ Πυθίου προσώπῳ χρώμενος , ἀπωθεῖ τῶν ἐν Σαλαμῖνι πρωτείων τὰς Ἀθήνας 0 .
θεμιστοκλεῖ δὲ τῶν δευτερείων ἐν Ἰσθμῷ γενομένων διὰ τὸ τῶν στρατηγῶν ἕκαστον αὑτῷ μὲν τὸ πρωτεῖον ἐκείνῳ δὲ τὸ δευτερεῖον ἀποδοῦναι , καὶ τέλος τῆς κρίσεως μὴ λαβούσης , δέον αἰτιάσασθαι τὴν φιλοτιμίαν τῶν στρατηγῶν , πάντας ἀποπλεῦσαί φησι τοὺς Ἕλληνας ὑπὸ φθόνου μὴ βουληθέντας ἀναγορεῦσαι τὸν ἄνδρα πρῶτον .
ἐν δὲ τῇ ἐνάτῃ καὶ τελευταίᾳ τῶν βίβλων , ὅσον ἦν ὑπόλοιπον ἔτι τῆς πρὸς Λακεδαιμονίους αὐτῷ δυσμενείας , ἐκχέαι σπεύδων τὸ παρ αὑτὸν ἀφείλετο τὴν ἀοίδιμον νίκην καὶ τὸ περιβόητον Πλαταιᾶσι κατόρθωμα τῆς πόλεως ·
γέγραφε γὰρ ὡς πρότερον μὲν ὠρρώδουν τοὺς Ἀθηναίους , μὴ πεισθέντες ὑπὸ Μαρδονίου τοὺς Ἕλληνας ἐγκαταλίπωσιν ·
τοῦ δ Ἰσθμοῦ τειχισθέντος ἐν ἀσφαλεῖ θέμενοι τὴν Πελοπόννησον ἠμέλουν ἢδη τῶν ἄλλων καὶ περιεώρων , ἑορτάζοντες οἴκοι καὶ τοὺς πρέσβεις τῶν Ἀθηναίων κατειρωνευόμενοι καὶ διατρίβοντες πῶς οὖν ἐξῆλθον εἰς Πλαταιὰς πεντακισχίλιοι Σπαρτιᾶται , περὶ αὑτὸν ἔχων ἀνὴρ ἕκαστος ἑπτὰ εἵλωτας ;
ἢ πῶς κίνδυνον ἀράμενοι τοσοῦτον ἐκράτησαν καὶ κατέβαλον μυριάδας τοσαύτας ;
ἄκουσον αἰτίας πιθανῆς ·
ἔτυχε φησὶν ἐν Σπάρτῃ παρεπιδημῶν ἐκ Τεγέας ἀνὴρ ὄνομα Χείλεως , ᾧ φίλοι τινὲς καὶ ξένοι τῶν ἐφόρων ἦσαν ·
οὗτος οὖν ἔπεισεν αὐτοὺς ἐκπέμψαι τὸ στράτευμα , λέγων ὅτι τοῦ διατειχίσματος οὐδὲν ὄφελός ἐστι Πελοποννησίοις , ἂν Ἀθηναῖοι Μαρδονίῳ προσγένωνται τοῦτο Παυσανίαν ἐξήγαγεν εἰς Πλαταιὰς μετὰ τῆς δυνάμεως ·
εἰ δέ τι κατέσχεν οἰκεῖον ἐν Τεγέᾳ πρᾶγμα τὸν Χείλεων ἐκεῖνον , οὐκ ἂν ἡ Ἑλλὰς περιεγένετο .
πάλιν δὲ τοῖς Ἀθηναίοις οὐκ ἔχων ὅ τι χρήσαιτο , ποτὲ μὲν αἴρει ποτὲ καταβάλλει τὴν πόλιν ἄνω καὶ κάτω μεταφέρων , οὓς Τεγεάταις μὲν εἰς ἀγῶνα λέγει περὶ τῶν δευτερείων καταστάντας Ἡρακλειδῶν τε μεμνῆσθαι καὶ τὰ πρὸς Ἀμαζόνας πραχθέντα προφέρειν ταφάς τε Πελοποννησίων τῶν ὑπὸ τῇ Καδμείᾳ πεσόντων ·
καὶ τέλος , εἰς τὸν Μαραθῶνα καταβαίνειν τῷ λόγῳ φιλοτιμουμένους καὶ ἀγαπῶντας ἡγεμονίας τυχεῖν τοῦ ἀριστεροῦ κέρως ὀλίγον δ ὕστερον αὐτοῖς Παυσανίαν καὶ Σπαρτιάτας τῆς ἡγεμονίας ὑφίεσθαι καὶ παρακαλεῖν , ὅπως κατὰ Πέρσας ἀντιταχθῶσι τὸ δεξιὸν κέρας παραλαβόντες , αὐτοῖς δὲ παραδόντες τὸ εὐώνυμον , ὡς ἀηθείᾳ τὴν πρὸς τοὺς βαρβάρους μάχην ἀπολεγομένους 0 .
καίτοι γελοῖον , εἰ συνήθεις 0 1 ;
εἶεν οἱ πολέμιοι , μάχεσθαι μὴ θέλειν .
ἀλλὰ τοὺς γ ἄλλους Ἕλληνας εἰς ἕτερον τῶν στρατηγῶν ἀγομένους στρατόπεδον , ὡς ἐκινήθησαν , φησὶ φεύγειν ἀσμένως τὴν ἵππον πρὸς τὴν τῶν Πλαταιέων πόλιν ·
φεύγοντας δ ἀφικέσθαι πρὸς τὸ Ἡραῖον ἐν ᾧ καὶ ἀπείθειαν καὶ λιποταξίαν καὶ προδοσίαν ὁμοῦ τι πάντων κατηγόρησε .
τέλος μόνους φησὶ τοῖς μὲν βαρβάροις Λακεδαιμονίους καὶ Τεγεάτας τοῖς δὲ Θηβαίοις Ἀθηναίους συμπεσόντας διαγωνίσασθαι , τὰς δ ἄλλας πόλεις ὁμαλῶς ἁπάσας τοῦ κατορθώματος ἀπεστέρηκεν ·
οὐδένα συνεφάψασθαι τοῦ ἀγῶνος , ἀλλὰ καθημένους πάντας τῶν ὅπλων καταλιπεῖν καὶ προδοῦναι τοὺς ὑπὲρ αὐτῶν μαχομένους ·
ὀψὲ δὲ Φλιασίους καὶ Μεγαρέας πυθομένους νικῶντα Παυσανίαν , προσφερομένους καὶ ἐμπεσόντας εἰς τὸ Θηβαίων ἱππικόν , οὐδενὶ λόγῳ διαφθαρῆναι Κορινθίους δὲ τῇ μὲν μάχῃ μὴ παραγενέσθαι , μετὰ δὲ τὴν νίκην ἐπειγομένους διὰ τῶν λόφων , μὴ περιπεσεῖν τοῖς ἱππεῦσι τῶν Θηβαίων 0 ·
οἱ γὰρ Θηβαῖοι , τῆς τροπῆς γενομένης , προϊππεύοντες τῶν βαρβάρων προθύμως παρεβοήθουν φεύγουσιν αὐτοῖς , δηλονότι τῶν ἐν Θερμοπύλαις στιγμάτων χάριν ἀποδιδόντες .
ἀλλὰ Κορινθίους γε καὶ τάξιν ἣν ἐμάχοντο τοῖς βαρβάροις , καὶ τέλος ἡλίκον ὑπῆρξεν αὐτοῖς ἀπὸ τοῦ Πλαταιᾶσιν ἀγῶνος ἔξεστι Σιμωνίδου πυθέσθαι γράφοντος ἐν τούτοις μέσσοι δ οἳ τ Ἔφυραν πολυπίδακα ναιετάοντες , παντοίης ἀρετῆς ἴδριες ἐν πολέμῳ , οἵ τε πόλιν Γλαύκοιο , Κορίνθιον ἄστυ , νέμοντες , οἵ κάλλιστον μάρτυν ἔθεντο πόνων χρυσοῦ τιμήεντος ἐν αἰθέρι καί σφιν ἀέξει αὐτῶν τ εὐρεῖαν κληδόνα καὶ πατέρων 0 .
ταῦτα γὰρ οὐ χορὸν ἐν Κορίνθῳ διδάσκων οὐ δ ᾆσμα ποιῶν εἰς τὴν πόλιν , ἄλλως δὲ τὰς πράξεις ἐκείνας , ἐλεγείᾳ γράφων , ἱστόρηκεν .
ὁ δὲ προλαμβάνων τὸν ἔλεγχον τοῦ ψεύσματος τῶν ἐρησομένων πόθεν οὖν πολυάνδρια καὶ θῆκαι τοσαῦται καὶ μνήματα νεκρῶν , ἐν οἷς ἐναγίζουσιν ἄχρι νῦν Πλαταιεῖς τῶν Ἑλλήνων συμπαρόντων αἴσχιον , ὡς οἶμαι , τῆς προδοσίας τῶν γενεῶν κατηγόρηκεν ἐν τούτοις τῶν δὲ ἄλλων ὅσοι καὶ φαίνονται ἐν Πλαταιῇσι ἐόντες τάφοι , τούτους δέ , ὡς ἐγὼ πυνθάνομαι , αἰσχυνομένους τῇ ἀπεστοῖ τῆς μάχης ἑκάστους χώματα χῶσαι κεινὰ τῶν ἐπιγινομένων εἵνεκ ἀνθρώπων ταύτην τὴν ἀπεστὼ τῆς μάχης προδοσίαν οὖσαν Ἡρόδοτος ἀνθρώπων μόνος ἁπάντων ἢκουσε , Παυσανίαν δὲ καὶ Ἀριστείδην καὶ Λακεδαιμονίους καὶ Ἀθηναίους ἔλαθον οἱ Ἕλληνες ἐγκαταλιπόντες τὸν κίνδυνον καὶ οὔ τ Αἰγινήτας Ἀθηναῖοι διαφόρους ὄντας εἶρξαν τῆς ἐπιγραφῆς , οὔ τε Κορινθίους ἤλεγξαν , οὓς πρότερον νικῶντες φεύγειν ἀπὸ Σαλαμῖνος , ἀντιμαρτυρούσης αὐτοῖς τῆς Ἑλλάδος 0 .
καίτοι Κλεάδας ἦν ὁ Πλαταιεύς , ὃς ἔτεσι , δέκα ὔστερον τῶν Μηδικῶν Αἰγινήταις χαριζόμενος , ὥς φησιν Ἡρόδοτος , ἐπώνυμον ἔχωσεν αὐτῶν πολυάνδριον .
ἀθηναῖοι δὲ καὶ Λακεδαιμόνιοι τί παθόντες εὐθὺς τότε πρὸς μὲν ἀλλήλους ὀλίγον ἐδέησαν εἰς χεῖρας ἐλθεῖν περὶ τοῦ τροπαίου τῆς ἀναστάσεως ·
τοὺς δ Ἕλληνας ἀποδειλιάσαντας καὶ ἀποδράντας οὐκ ἀπήλαυνον τῶν ἀριστείων , ἀλλ ἐνέγραφον τοῖς τροπαίοις καὶ τοῖς κολοσσοῖς καὶ μετεδίδοσαν τῶν λαφύρων τέλος δὲ τῷ βωμῷ τ οὐπίγραμμα τοῦτο γράφοντες ἐνεχάραξαν τόνδε ποθ Ἕλληνες Νίκης κράτει , ἔργῳ Ἄρηος , εὐτόλμῳ ψυχῆς λήματι πειθόμενοι , Πέρσας ἐξελάσαντες , ἐλευθέρᾳ Ἑλλάδι κοινὸν ἱδρύσαντο Διὸς βωμὸν Ἐλευθερίου ;
μὴ καὶ τοῦτο Κλεάδας ἤ τις ἄλλος , ὦ Ἡρόδοτε , κολακεύων τὰς πόλεις ἐπέγραψε ;
τί οὖν ἐδέοντο τὴν γῆν ὀρύσσοντες διακενῆς ἔχειν πράγματα καὶ ῥᾳδιουργεῖν χώματα καὶ μνήματα τῶν ἐπιγινομένων ἕνεκ ἀνθρώπων κατασκευάζοντες , ἐν τοῖς ἐπιφανεστάτοις καὶ μεγίστοις ἀναθήμασι τὴν δόξαν αὑτῶν καθιερουμένην ὁρῶντες ;
καὶ μὴν Παυσανίας , ὡς λέγουσιν , ἤδη τυραννικὰ φρονῶν ἐπέγραψεν ἐν Δελφοῖς Ἑλλήνων ἀρχηγὸς ἐπεὶ στρατὸν ὤλεσε Μήδων Παυσανίας , Φοίβῳ μνῆμ ἀνέθηκε τόδε , κοινούμενος ἁμωσγέπως τοῖς Ἕλλησι τὴν δόξαν ὧν ἑαυτὸν ἀνηγόρευσεν ἡγεμόνα τῶν δ Ἑλλήνων οὐκ ἀνασχομένων ἀλλ ἐγκαλούντων , πέμψαντες εἰς Δελφοὺς Λακεδαιμόνιοι τοῦτο μὲν ἐξεκόλαψαν , τὰ δ ὀνόματα τῶν πόλεων , ὥσπερ ἦν δίκαιον , ἐνεχάραξαν .
καίτοι πῶς εἰκός ἐστιν ἢ τοὺς Ἕλληνας ἀγανακτεῖν τῆς ἐπιγραφῆς μὴ μετασχόντας , εἰ συνῄδεσαν ἑαυτοῖς τὴν ἀπόλειψιν τῆς μάχης , ἢ Λακεδαιμονίους τὸν ἡγεμόνα καὶ στρατηγὸν ἐκχαράξαντας , ἐπιγράψαι τοὺς ἐγκαταλιπόντας καὶ περιιδόντας τὸν κίνδυνον ;
ὡς δεινότατόν ἐστιν , εἰ Σωφάνης μὲν καὶ Ἀείμνηστος καὶ πάντες οἱ διαπρεπῶς ἀγωνισάμενοι τὴν μάχην ἐκείνην οὐ δὲ Κυθνίων ἐπιγραφομένων τοῖς τροπαίοις οὐ δὲ Μηλίων ἠχθέσθησαν Ἡρόδοτος 0 ·
δὲ τρισὶ μόναις πόλεσιν ἀναθεὶς τὸν ἀγῶνα τὰς ἄλλας πάσας ἐκχαράττει τῶν τροπαίων καὶ τῶν ἱερῶν .
τεσσάρων δ ἀγώνων τότε πρὸς τοὺς βαρβάρους γενομένων , ἐκ μὲν Ἀρτεμισίου τοὺς Ἕλληνας ἀποδρᾶναί φησιν ·
ἐν δὲ Θερμοπύλαις , τοῦ στρατηγοῦ , καὶ βασιλέως προκινδυνεύοντος , οἰκουρεῖν καὶ ἀμελεῖν Ὀλύμπια καὶ Κάρνεια πανηγυρίζοντας 0 ·
τὰ δ ἐν Σαλαμῖνι διηγούμενος τοσούτους περὶ Ἀρτεμισίας λόγους γέγραφεν , ὅσοις ὅλην τὴν ναυμαχίαν οὐκ ἀπήγγελκε τέλος δέ , καθημένους ἐν Πλαταιαῖς ἀγνοῆσαι μέχρι τέλους τὸν ἀγῶνα τοὺς Ἕλληνας , ὥσπερ βατραχομυομαχίας γινομένης , ἣν Πίγρης ὁ Ἀρτεμισίας ἐν ἔπεσι παίζων καὶ φλυαρῶν ἔγραψε , σιωπῇ διαγωνίσασθαι συνθεμένων , ἵνα λάθωσι τοὺς ἄλλους , ·
αὐτοὺς δὲ Λακεδαιμονίους ἀνδρείᾳ μὲν οὐδὲν κρείττονας γενέσθαι τῶν βαρβάρων , ἀνόπλοις δὲ καὶ γυμνοῖς μαχομένους κρατῆσαι .
ξέρξου μὲν γὰρ αὐτοῦ παρόντος , ὑπὸ μαστίγων μόλις ὄπισθεν ὠθούμενοι προσεφέροντο τοῖς Ἕλλησιν , ἐν δὲ Πλαταιαῖς , ὡς ἔοικεν , ἑτέρας ψυχὰς μεταλαβόντες λήματι μὲν καὶ ῥώμῃ οὐκ ἥσσονες ἦσαν ·
ἡ δὲ ἐσθής , ἔρημος ἐοῦσα ὅπλων , πλεῖστον ἐδηλήσατό σφεας πρὸς γὰρ ὁπλίτας ἐόντες γυμνῆτες ἀγῶνα ἐποιέοντο τί οὖν περίεστιν ἔνδοξον ἢ μέγα τοῖς Ἕλλησιν ἀπ ἐκείνων τῶν ἀγώνων , εἰ Λακεδαιμόνιοι μὲν ἀόπλοις ἐμάχοντο , τοὺς δ ἄλλους ἡ μάχη παρόντας ἔλαθε , κενὰ δὲ πολυάνδρια τιμώμενα τοῖς ἑκάστου , ψευδῶν δὲ γραμμάτων μεστοὶ τρίποδες ἑστᾶσι καὶ βωμοὶ παρὰ τοῖς θεοῖς , μόνος δὲ τ ἀληθὲς Ἡρόδοτος ἔγνω , τοὺς δ ἄλλους ἅπαντας ἀνθρώπους , ὅσοι λόγον Ἑλλήνων ἔχουσιν , ἐξηπάτηκεν ἡ φήμη τῶν τότε κατορθωμάτων , ὡς ὑπερφυῶν γενομένων ;
γραφικὸς ἁνήρ , καὶ ἡδὺς ὁ λόγος , καὶ χάρις ἔπεστι καὶ δεινότης καὶ ὥρα τοῖς διηγήμασι μῦθον δ ὡς ὅτ ἀοιδός , ἐπισταμένως μὲν οὒ λιγυρῶς δὲ καὶ γλαφυρῶς ἠγόρευκεν 0 .
ἀμέλει ταῦτα καὶ κηλεῖ καὶ προσάγεται πάντας , ἀλλ ὥσπερ ἐν ῥόδοις δεῖ κανθαρίδα φυλάττεσθαι τὴν βλασφημίαν αὐτοῦ καὶ κακολογίαν , λείοις καὶ ἁπαλοῖς σχήμασιν ὑποδεδυκυῖαν , ἵνα μὴ λάθωμεν ἀτόπους καὶ ψευδεῖς περὶ τῶν ἀρίστων καὶ μεγίστων , τῆς Ἑλλάδος πόλεων καὶ ἀνδρῶν δόξας λαβόντες .
διὰ τί τὸ θαλάττιον ὕδωρ οὐ τρέφει τὰ δένδρα ;
πότερον δι ἢν αἰτίαν οῦδὲ τῶν ζᾠων τὰ χερσαῖα ;
ζῷον γὰρ ἔγγειον τὸ φυτὸν εἶναι , οἱ περὶ Πλάτωνα καὶ Ἀναξαγόραν καὶ Δημόκριτον οἴονται ·
οὐ γὰρ διότι τοῖς ἐναλίοις φυτοῖς τρόφιμόν ἐστι καὶ πότιμον ὥσπερ τοῖς ἰχθύσιν , ἤδη καὶ τὰ ἐν τῇ χέρσῳ φυτά τε καὶ δένδρα τρέφει 0 ·
οὔ τε γὰρ ἐνδύεται ταῖς ῥίζαις ὑπὸ πάχους οὔ τ ἀναφέρεται ὑπὸ βάρους ·
ὅτι δ ἐμβριθές ἐστι καὶ γεῶδες , ἄλλοις τε πολλοῖς ἀποδείκνυται καὶ τῷ μᾶλλον ἀνέχειν καὶ ὑπερείδειν τὰ πλοῖα καὶ τοὺς κολυμβῶντας ·
ἢ μάλιστα μὲν βλάπτεται ξηρότητι τὰ δένδρα ξηραντικὸν δὲ τὸ θαλάττιον 0 ;
ὅθεν πρός γε τὰς σήψεις οἱ ἅλες βοηθοῦσι , καὶ τὰ σώματα τῶν λουσαμένων ἐν θαλάττῃ ξηρὰν εὐθὺς ἴσχει καὶ τραχεῖαν τὴν ἐπιφάνειαν .
ἢ τὸ μὲν ἔλαιον τοῖς φυτοῖς πολέμιον καὶ φθείρει τὰ προσαλειφόμενα 0 ;
μετέχει δὲ πολλῆς ἡ θάλαττα λιπαρότητος ·
διὸ συνεξάπτει , καὶ παραινοῦμεν εἰς τὰς φλόγας μὴ ἐμβάλλειν θαλάττιον ὕδωρ .
ἢ γέγονεν ἄποτον καὶ πικρὸν τὸ ὕδωρ , ὡς Ἀριστοτέλης φησίν , ἀναμίξει κατακεκαυμένης γῆς ;
καὶ γὰρ ἡ κονία γίγνεται , γλυκέος ὕδατος εἰς τέφραν ἐμπεσόντος , ἡ δὲ διάλυσις ἐξίστησι καὶ φθείρει τὸ χρηστὸν καὶ πότιμον , ὡς ἐν ἡμῖν οἱ πυρετοὶ τὸ ὑγρὸν εἰς χολὴν τρέπουσιν .
ἃ δ ἱστοροῦσιν ἐν τῇ Ἐρυθρᾷ θαλάσσῃ βλαστάνειν ὑλήματα καὶ φυτά , καρπὸν μὲν οὐδένα φέρει τρέφεται δὲ τοῖς ποταμοῖς πολλὴν ἐμβάλλουσιν ἰλύν ·
ὅθεν οὐ πρόσω τῆς γῆς ἀλλὰ πλησίον ἔχει τὴν γένεσιν .
διὰ τί μᾶλλον ὑπὸ τῶν ὑετίων ἢ τῶν ἐπιρρύτων ὑδάτων τὰ δένδρα καὶ τὰ σπέρματα πέφυκε τρέφεσθαι ;
πότερον , ὡς Λαῖτος ἔλεγε , τῇ πληγῇ τὰ ὄμβρια διιστάντα τὴν γῆν πόρους ποιεῖ καὶ διαδύεται μᾶλλον εἰς τὴν ῥίζαν ἢ τοῦτο μὲν οὐκ ἀληθές , ἀλλ ἔλαθε τὸν Λαῖτον ὅτι καὶ τὰ λιμναῖα φυτά , τύφη καὶ φλέως καὶ θρύον , ἀναυξῆ καὶ ἀβλαστῆ μένει , μὴ γενομένων ὄμβρων καθ ὥραν τὸ δὲ τοῦ Ἀριστοτέλους ἀληθές , ὅτι πρόσφατόν ἐστι καὶ νέον ὕδωρ τὸ ὑόμενον ἕωλον δὲ καὶ παλαιὸν τὸ λιμναῖον 0 1 ;
ἢ καὶ τοῦτο πιθανὸν μᾶλλον ἢ ἀληθές ἐστι 0 ;
τὰ γὰρ πηγαῖα καὶ ποτάμια νάματα πρόσφατα μέν ἐστι καὶ νεογενῆ ·
ποταμοῖς γὰρ δὶς τοῖς αὐτοῖς οὐκ ἂν ἐμβαίης ὥς φησιν Ἡράκλειτος , ἕτερα ἐπιρρεῖ ὕδατα τρέφει καὶ ταῦτα τῶν χεῖρον 0 .
ἆρ οὖν κοῦφόν ἐστι τὸ ἐκ Διὸς ὕδωρ καὶ ἀερῶδες καὶ πνεύματι μεμιγμένον ὁδηγεῖται τε καὶ ἀναπέμπεται ταχέως εἰς τὸ φυτὸν ὑπὸ λεπτότητος , διὸ καὶ πομφόλυγας ποιεῖ τῇ ἀναμίξει τοῦ ἀέρος ·
ἢ τρέφει μὲν μάλιστα κρατούμενον ὑπὸ τοῦ τρεφομένου ʽ τοῦτο γάρ ἐστι πέψις ·
ἀπεψία δὲ τ οὐναντίον , ὅταν ἰσχυρότερα τοῦ παθεῖν καὶ μεταβάλλον τὰ λεπτὰ καὶ ἁπλᾶ καὶ ἄχυμα μᾶλλον , οἷόν ἐστι τὸ ὄμβριον ὕδωρ 0 1 ;
γεννώμενον γὰρ ἐν ἀέρι καὶ πνεύματι καθαρὸν καὶ ἀμιγὲς κάτεισι ·
τὰ δὲ πηγαῖα καὶ τῇ γῇ καὶ τοῖς τόποις ὁμοιούμενα , δι ὧν ἔξεισι , πολλῶν ἀναπίμπλαται ποιοτήτων , δι ἃς ἧττόν ἐστιν εὔτρεπτα καὶ βράδιον αὑτὰ παρέχει τῇ πέψει μεταβάλλειν εἰς τὸ τρεφόμενον ·
τῶν δ ὀμβρίων τὸ εὔτρεπτον αἱ σήψεις κατηγοροῦσιν , εὐσηπτότερα γάρ ἐστι τῶν ποταμίων καὶ φρεατιαίων ἡ δὲ πέψις ἔοικεν εἶναι σῆψις , ὡς Ἐμπεδοκλῆς μαρτυρεῖ λέγων οἶνος ὑπὸ φλοιοῦ πέλεται σαπὲν ἐν ξύλῳ ὕδωρ ἢ πάντων ἑτοιμότατόν ἐστι καὶ ῥᾷστον αἰτιάσασθαι τὸ γλυκὺ τῶν ὀμβρίων καὶ χρηστόν , ἐκπεμπόμενον εὐθὺς ὑπὸ τοῦ πνεύματος ;
διὸ καὶ τὰ θρέμματα τούτων ἀπολαύει προθυμότερον , καὶ οἱ βάτραχοι προσδοκῶντες ὄμβρον ἐπιλαμπρύνουσι τὴν φωνὴν ὑπὸ χαρᾶς , ὥσπερ ἥδυσμα τοῦ λιμναίου τὸ ὑέτιον προσδεχόμενοι καὶ σπέρμα τῆς ἐκείνων γλυκύτητος ἓν γὰρ καὶ τοῦτο ποιεῖται σημεῖον ὑετοῦ μέλλοντος Ἄρατος εἰπών ἦ μάλα δείλαιαι γενεαί , ὕδροισιν ὄνειαρ , αὐτόθεν ἐκ λίμνης πατέρες βοόωσι γυρίνων 0 .
διὰ τί παραβάλλουσι τοῖς θρέμμασιν ἅλας οἱ νομεῖς ;
πότερον , ὡς οἱ πολλοὶ νομίζουσι , πλήθους τροφῆς ἕνεκα καὶ τοῦ παχύνειν 0 1 ;
τήν τε γὰρ ὄρεξιν ἡ δριμύτης ἐκκαλεῖται καὶ τοὺς πόρους ἀναστομοῦσα μᾶλλον ὁδοποιεῖ τῇ τροφῇ πρὸς τὴν ἀνάδοσιν ·
διὸ καὶ τοὺς ἰσχνοὺς καὶ τοὺς ἀτρόφους Ἀπολλώνιος ὁ Ἡροφίλειος ἐκέλευε μὴ γλυκεῖ μη δὲ χονδρῷ τρέφειν ἀλλὰ τοῖς ταριχευτοῖς καὶ ὑφαλμυρίζουσιν , ὧν ἡ λεπτότης , ὥσπερ ἐντρίχωμα γενομένη , τὰ σιτία τοῖς σώμασι διὰ τῶν πόρων προστίθησιν .
ἢ μᾶλλον ὑγιείας ἕνεκα καὶ συγκοπῆς πλήθους τὸν ἅλα λείχειν ἐθίζουσι τὰ βοσκήματα ;
νοσεῖ γὰρ ἄγαν πιαινόμενα , τὴν δὲ πιμελὴν τήκουσιν οἱ ἅλες καὶ διαχέουσιν ὅθεν εὐμαρῶς καὶ ῥᾳδίως ἀποδέρουσιν αὐτὰ σφάξαντες ·
ἡ γὰρ κολλῶσα καὶ συνδέουσα τὸ δέρμα πιμελὴ λεπτὴ καὶ ἀσθενὴς γέγονεν ὑπὸ τῆς δριμύτητος .
λεπτύνεται δὲ καὶ τὸ αἷμα τῶν τὸ ἅλας λειχόντων οὐ δὲ πήγνυται τὰ ἐντός , ἁλῶν μιγέντων .
σκόπει δέ , μὴ καὶ γονιμώτερα καὶ προθυμότερα πρὸς τὰς συνουσίας 0 ·
καὶ γὰρ αἱ κύνες κύουσι ταχέως τάριχος ἐπεσθίουσαι , καὶ τὰ ἁληγὰ τῶν πλοίων πλείους τρέφει μῦς διὰ τὸ πολλάκις συμπλέκεσθαι .
διὰ τί τῶν ὀμβρίων ὑδάτων εὐαλδέστερα τοῖς σπέρμασι τὰ μετὰ βροντῶν καὶ ἀστραπῶν , ἃ δὴ καὶ ἀστραπαῖα καλοῦσι 0 ;
πότερον ὅτι πνευματώδη διὰ τὴν τοῦ ἀέρος ταραχὴν καὶ ἀνάμιξιν , τὸ δὲ πνεῦμα τὴν ὑγρότητα κινοῦν μᾶλλον ἀναπέμπει καὶ ἀναδίδωσιν ἢ βροντὰς μὲν καὶ ἀστραπὰς ποιεῖ τὸ θερμὸν ἐν τῷ ἀέρι πρὸς τὸ ψυχρὸν μαχόμενον , διὸ χειμῶνος ἣκιστα βροντᾷ μάλιστα δ ἔαρος καὶ φθινοπώρου διὰ τὴν ἀνωμαλίαν τῆς κράσεως , ἡ δὲ θερμότης 0 1 2 ;
πέπτουσα τὸ ὑγρὸν προσφιλὲς ποιεῖ τοῖς βλαστάνουσι καὶ ὠφέλιμον ·